text: Sigtet for voldtægt løsladt
  07 marts 2011 kl. 15.30
   Den 24-årige mand fra Kolding, som har meldt sig efter en voldtægt i Ribe, er løsladt efter afhøring. Politiet opretholder dog sigtelsen mod ham.
  En 28-årig kvinde anmeldte søndag, at hun ved fem-tiden  var blevet voldtaget i gangtunellen i Saltgade i Ribe. Den 24-årige mand hørte om sagen - og meldte sig selv.
  -
  
  Ikke nok til fængsling
   Hans forklaring er blevet sammenholdt med anmelderens udlægning af, hvad der er sket, hedder det i en pressemeddelelse fra Syd- og Sønderjyllands Politi. På den baggrund har juristerne afgjort, at der ikke er grundlag for at begære manden fængslet i et grundlovsforhør. sigtelsen mod ham bliver dog opretholdt.
  